CELEX: 62014TN0231
Language: hu
Date: 2014-04-15 00:00:00
Title: T-231/14. P. sz. ügy: A Közszolgálati Törvényszék F-29/13. sz., Drakeford kontra EMA ügyben 2014. február 5-én hozott ítélete ellen az Európai Gyógyszerügynökség által 2014. április 15-én benyújtott fellebbezés

30.6.2014   
            
            
               HU
            
            
               Az Európai Unió Hivatalos Lapja
            
            
               C 202/27
            
         A Közszolgálati Törvényszék F-29/13. sz., Drakeford kontra EMA ügyben 2014. február 5-én hozott ítélete ellen az Európai Gyógyszerügynökség által 2014. április 15-én benyújtott fellebbezés
   (T-231/14. P. sz. ügy)
   2014/C 202/34
   Az eljárás nyelve: francia
   
      Felek
   
   
      Fellebbező: Európai Gyógyszerügynökség (EMA) (képviselők: T. Jabłoński és N. Rampal Olmedo meghatalmazottak, segítőik: D. Waelbroeck és A. Duron ügyvédek)
   
      A másik fél az eljárásban: David Drakeford (Dublin, Írország)
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül a Közszolgálati Törvényszék F-29/13. sz. ügyben hozott ítéletének azon részét, amely megsemmisíti az EMA által hozott, a másik fél szerződésének meghosszabbítását mellőző határozatot;
            
         
               —
            
            
               adjon helyt a fellebbező által első fokon előterjesztett kereseti kérelmeknek, vagyis a keresetet mint teljesen megalapozatlant utasítsa el;
            
         
               —
            
            
               kötelezze a másik felet a jelen eljárás, valamint a Közszolgálati Törvényszék előtti eljárás költségeinek viselésére.
            
         
      Jogalapok és fontosabb érvek
   
   Fellebbezése alátámasztása érdekében a fellebbező három jogalapra hivatkozik.
   
               1.
            
            
               Az első jogalap azon alapul, hogy a Közszolgálati Törvényszék tévesen alkalmazta a jogot az Európai Unió egyéb alkalmazottaira vonatkozó alkalmazási feltételek 8. cikke első bekezdésének értelmezésénél, amikor megállapította, hogy a „minden további meghosszabbítás” fordulatot úgy kell értelmezni, hogy az minden olyan eljárásra vonatkozik, amellyel az Európai Unió egyéb alkalmazottaira vonatkozó alkalmazási feltételek 2. cikke a) pontjának értelmében vett ideiglenes alkalmazott a határozott időre szóló munkaszerződése végén e minőségében folytatja a munkáltatójával fennálló munkaviszonyt, akkor is, ha ez a meghosszabbítás a besorolási fokozatban történő előrelépéssel, vagy az ellátandó feladatok fejlődésével jár.
            
         
               2.
            
            
               A második jogalap azon alapul, hogy a Közszolgálati Törvényszék tévesen alkalmazta a jogot az Európai Unió egyéb alkalmazottaira vonatkozó alkalmazási feltételek 8. cikke első bekezdésének értelmezése alóli kivétel megállapításánál.
            
         
               3.
            
            
               A harmadik jogalap azon alapul, hogy a Közszolgálati Törvényszék korlátlan felülvizsgálati jogkörét gyakorolva tévesen alkalmazta a jogot.